text: Team Esbjerg i nytårsfuser
  05 januar 2017 kl. 08.45
  Team Esbjergs danske mestre satte onsdag aften sensationelt point til mod oprykkerholdet Skanderborg med resultatet 27-27.
  De danske mestre var heldige med til sidst at sikre sig målet til slutresultatet 27-27 efter en timeout blot 12 sekunder før tid. Kun en kombination mellem Jenny Alm og kampens mindst ringe Team Esbjerg-spiller, Maria Mose Vestergaard, forhindrede den helt store blamage.
  I Estavana Polmans barselsfravær slæbte Team Esbjerg-angrebsspillet sig af sted - langsomt og omstændeligt.
  Lars Frederiksen, cheftræner, Team Esbjerg.: " Det var simpelt hen for ringe."
  
  - Det var simpelt hen for ringe. Dårlig indstilling, og alle spillere, måske lige bortset fra Maria Mose, spillede ikke bare under, men 30-40 procent under niveau. Det her handler om, at man er ærgerrig og har respekt for modstanderne. Sådan en kamp må vi ikke sætte point til i. Der kommer altid en ny kamp, men vi har nogle ting, vi skal have sat på plads inden, siger cheftræner Lars Frederiksen til Team Esbjergs hjemmeside.
  Også årets næste kamp  er i Blue Water Dokken, når Silkeborg-Voel KFUM kommer på besøg på mandag den  kl. 19.30.
  